
In toate teritoriile de pe această hartă Biserica Ortodoxă Locală a românilor are dreptul istorice si 
canonice! — daniel vla 


11, MARTIE, 2024 (HTTPS://MIHALANDREIALDE A.ORG/2024/03/11/MITROPOLIA-BASAR ABIEI- 
ESTE-SINGURA-CANONICA-IN-REPUBLICA-MOLDOVA-INCA-UN-RASPUNS-PROPAGANDEI- 
RUSOFONE/) 

Trezirea Moldovenilor din somnul cel de moarte în care i-a adus barbaria ruso-sovietică aduce cu ea 
cernerea: cernerea între mancurți şi rusofoni, pe de-o parte, şi patrioți, de cealaltă parte. 

Patrioţii sunt cei care au o simţire curată pentru neam şi patrie; chiar dacă au fost înșelați de propaganda 


ocupanților o vreme, când află adevărul îl urmează — căci simţirea lor e curată și statornică. 
Mancurţii și rusofonii însă, vor fugi mereu de adevăr, îl vor schimonosi în fel şi chip, ca să rămână mai 
departe în solda ocupanților. 


Aceste fapte s-au arătat mai cu seamă în ultima vreme, când tot mai mulți Moldoveni au revenit la 
Biserica Mamă, de care au aparținut totdeauna până la invazia rusă. 

lar mancurţii şi rusofonii au început o nouă campanie de înşelare a poporului. Cu născocirea rusească 
după care Moldovenii ar trebui să stea ca robii în jug în slujba Rusiei și a Bisericii Ruse. 

Faţă de minciunile  rusofone am răspuns întâi aici (click pentru accesare), 
(https://mihaiandreialdea.org/2023/12/27/canonicitatea-bisericii-ruse-in-moldova-scurt-raspuns- 
propagandei-rusofile/), apoi, împotriva unor minciuni şi mai ridicole şi contradictorii, aici (click pentru 
accesare)____ (https://mihaiandreialdea.org/2024/03/11/o-pilda-de-teoologire-in-ajutorul-etnofiletismului- 
rusofon-canonicitatea-bisericii-romane-in-basarabia/). Dar, iată, mi se arată că s-a mai ivit 
(https://episcopia-ungheni.md/ro/uncategorized/mitropolia-chisinaului-si-a-intregii-moldove-este- 
continuatoarea-de-drept-a-tuturor-formelor-de-organizare-bisericeasca-ortodoxa-existente-in-istorie-in- 
spatiul-actualei-republici-moldova/) o răsucire a adevărului, printr-o mincinoasă invocare a canoanelor 
17 Sinodul IV Ecumenic şi 38 Sinodul „al VI-lea Ecumenic” (de fapt, Sinodul V-VI Ecumenic sau Sinodul 
Trulan). Dar ce spun aceste două canoane? 


„Parohiile din câmpii sau de prin alte sate să rămână nestrămutate la episcopiile care le țin și mai ales 
dacă stăpânindu-le pe ele fără silă le-au cârmuit timp de treizeci de ani. lar dacă în cuprinsul celor 
treizeci de ani s-a iscat sau s-ar putea isca vreo neînțelegere asupra lor, să fie îngăduit celor ce spun că 
se nedreptăţesc să facă plângere la sinodul eparhiei/mitropoliei. lar dacă cineva s-ar nedreptăţi de către 
mitropolitul său propriu, să se judece de către exarhul diecezei sau de către Scaunul 
Constantinopolului, după cum s-a zis mai înainte. 

Iar dacă vreo cetate s-ar fi înnoit prin puterea împărătească, sau dacă s-ar înnoi de acum înainte, atunci 
alcătuirilor politice şi obşteşti să urmeze și orânduirea parohiilor bisericești.” (Canonul 17 Sinodul IV 
Ecumenic) 


„Și noi păzim canonul așezat de părinţii noștri, cel care rânduiește astfel: dacă vreo cetate s-a reînnoit 
prin puterea împărătească, sau dacă s-ar reînnoi de acum înainte, şi orânduirea lucrurilor bisericești 
să urmeze alcătuirile politice și obștești.” (Canonul 38 Sinodul V-VI Ecumenic, zis şi Sinodul Trulan) 


Aceste două canoane, anume, sunt răstălmăcite de Episcopia rusească de Ungheni și Nisporeni ca având 
înțelesul că 


„Organizarea bisericească trebuie să urmeze organizării politice a statelor, adică Biserica locală trebuie să îşi 
organizeze teritoriul canonic în funcție de teritoriul statului ortodox în care activează, iar nu invers.” 


Această interpretare etnofiletistă, venită din propaganda rusească, este cu totul străină adevărului, după 
cum vom arăta îndată. Însă nu este singura minciună sau răstălmăcire din textul Episcopiei ruse de 
Ungheni și Nisporeni. lar prima la care ne oprim este înlăturarea unor canoane esenţiale. 

lată aceste canoane pe care le ascund de cititorii lor propagandiștii rusofoni: 


„Dacă vreun episcop, folosind stăpânitori lumești, s-ar face prin ei stăpân peste vreo biserică, să se 
caterisească şi să se afurisească, de asemeni și toți părtaşii lui.” (Canonul 30 Apostolic) 


„Episcopul să nu îndrăznească să facă hirotonii în afara eparhiei sale, în cetăţile şi în satele care nu-i 
sunt supuse lui; iar de s-ar dovedi că a făcut aceasta fără încuviințarea celor [episcopilor n.n.] care 
stăpânesc cetățile sau satele acelea, să se caterisească şi el, şi cei pe care i-a hirotonit.” (Canonul 35 


Apostolic) 


„Împreună cu altele, înnoim și canonul care poruncește ca parohiile cele de pe câmpuri sau de prin 
sate, ale fiecărei Biserici (episcopii) să rămână nestrămutate la episcopii care le țin, și mai ales dacă 
stăpânindu-le pe ele fără silă, le-au cârmuit timp de treizeci de ani. lar dacă în cuprinsul celor treizeci 
de ani s-a născut sau se naște vreo înțelegere asupra lor, să fie îngăduit celor care spun că sunt 
nedreptăţiți să facă pâră despre acest lucru la sinodul mitropoliei.” (Canonul 25 Sinodul V-VI 
Ecumenic, zis și Sinodul Trulan) 


„De vreme ce în osebite vremuri s-au întâmplat năvăliri barbare și din această pricină mai multe 
cetăți au ajuns supuse celor fără de lege, aşa că, din această pricină, înainte stătătorul (episcopul) unei 
astfel de cetăți să nu fi putut să ocupe propriul său scaun și să se așeze în ele cu starea (calitatea) sa 
preoțească, şi ca astfel, după obiceiul care se ţine (este în vigoare) să facă hirotoniile și să 
îndeplinească toate câte se cuvin episcopului - noi păzind prețuirea şi cinstirea preoţiei şi vrând 
(căutând) ca în nici un chip obida (apăsarea) păgână să nu lucreze spre paguba drepturilor bisericești, 
am stabilit împreună ca cei ce astfel au fost hirotoniți şi care, din pricina arătată (năvălirii barbare),nu 
s-au aşezat în scaunele lor să fie apăraţi de orice pagubă (prejudiciu), așa ca ei să facă în mod canonic 
și hirotoniile osebiţilor clerici, și să-şi folosească (să-şi exercite) în granița proprie puterea 
(autoritatea) de întâistătător, și să fie statornică şi legiuită toată cârmuirea care vine de la ei. Căci 
îngrădindu-se asprimea (limitându-se rigoarea legii), de nevoia vremii, nu se mărginește (răsfrânge) 
hotarul cârmuirii.” (Canonul 37 Sinodul V-VI Ecumenic, zis și Sinodul Trulan) 


„Orice alegere de prezbiter, sau de diacon, făcută de către dregători lumești, să rămână fără tărie, după 
canonul care zice: „Dacă vreun episcop, folosind dregători lumești, și prin aceștia s-ar face stăpân pe o 
biserică, să se caterisească şi să se afurisească (de asemenea) şi toți părtașii lui” ...” (Canonul 3 Sinodul 
VII Ecumenic) 


Citind şi aceste canoane oricine își va pune cel puţin întrebarea dacă primele două se pot interpreta după 
cum pretind Rusofonii. Răspunsul este: nu se pot interpreta aşa decât de către eretici. 


Şi hai să folosim o gândire sănătoasă și clară: dacă s-ar interpreta canoanele 17 Sinodul IV Ecumenic și 38 
Trulan după cum spun Rusofonii, ce ar urma? 

Păi, de pildă, ar fi însemnat ca după independenţa Ucrainei Mitropolia Kievului să devină autocefală! 
Dar, ce să vezi, în acest caz Biserica Rusă nu urmează interpretarea pe care o folosește pentru 1812-1813 
în Basarabia! 

Dar tot după acea interpretare, dacă ar fi cinstită, ar fi trebuit ca în 1991, când s-a proclamat 
independenţa Republicii Moldova, Mitropolia rusească „a Chișinăului şi întregii Moldove” să devină 
autocefală! 

Doar că, ce să vezi, nici atunci Biserica Rusă nu a interpretat canoanele 17 Sinodul IV Ecumenic și 38 
Trulan aşa cum pretinde astăzi că se interpretează! 

Şi mai putem da sute și sute de pilde că această interpretare este o minciună rusofonă anti-ortodoxă. Dar 
o să dăm doar una: 

Între 1712 Sankt Petersburg devine noua capitală a Imperiului Rus, în locul Moscovei. Dar conducerea 
Bisericii Ruse NU S-A MUTAT LA SANKT PETERSBURG!!! 

Ceea ce arată că Biserica Rusă minte cu nerușinare poporul Republicii Moldova, prin mijlocirea agenţilor 
săi cum sunt cei din Episcopia rusă de Ungheni şi Nisporeni. lar canoanele invocate de ea nu au înțelesul 
mincinos pe care îl pretinde aceasta. 


Dar care este adevăratul înţeles al acelor canoane? 


În primul rând, să vedem că acele schimbări amintite în Canonul 17 Sinodul IV Ecumenic se referă la 
câte o parohie, nu la o provincie întreagă ce ține de mai multe episcopii! 

În al doilea rând, să vedem că acele schimbări sunt pentru episcopiile din aceeaşi mitropolie, iar nu pentru 
intervenţia unei mitropolii sau patriarhii peste altă mitropolie sau patriarhie. 

În al treilea rând, și crucial, să vedem că schimbările sunt primite doar dacă s-au făcut fără silă. 
Repetăm, să înțeleagă toată lumea: Canonul 17 Sinodul IV Ecumenic, dar și urmașul său, Canonul 25 
Trulan, prevăd clar și hotărât că se primesc doar schimbările făcute fără silă. 

Iar cum schimbările din 1812-1813 s-au făcut cu sila, este 100% clar că sunt 100% NECANONICE. 

Ca urmare, conform Canonului 17 de la Sinodul IV Ecumenic, Mitropolia rusească din Basarabia este 
necanonică. Fapt pecetluit şi de Canonul 25 Trulan, dar și de Canoanele 30 şi 35 Apostolice, precum și de 
Canonul 3 Sinodul VII Ecumenic. 

Căci acestea toate interzic deplin orice uzurpare a unei episcopii făcută cu putere lumească. 

Astfel că, după aceste canoane, sunt anatema și cei care au făcut asemenea uzurpări, și complicii lor. 

Iar canonice sunt doar episcopiile care dintru început aveau stăpânire peste Basarabia, adică Mitropolia 
Iașilor şi, prin ea, Patriarhia Română, respectiv Sinodul Bisericii Ortodoxe Române. Care a primit cu 
înţelepciune și dragoste, prin pogorământul ce este în puterea sa, pe clericii pe care Rusia necanonic i-a 
hirotonit; dar care primiţi de dragostea Bisericii Române sunt de acum cu adevărat canonici. 


La fel stau lucrurile și cu înțelesul Canonului 38 Trulan, pe care cu viclenie Rusofonii l-au citat fără 
Canonul 37 Trulan. 

Căci Canonul 37 Trulan este exact osândirea năvălirilor barbare, precum cele ruseşti în Moldova; căci 
niciun suflet creştin nu poate numi „năvălire creştină” acele invazii sălbatice, cu jafuri, violuri, crime, 
strămutări și distrugeri. 

Dar chiar trecând peste acest canon și oprindu-ne doar la Canonul 38 Trulan, tot nu poate avea înțelesul 
pretins de Rusofoni. 

În primul rând, după cum am arătat, pentru că niciodată în Istoria Bisericii nu a fost interpretat ca 
schimbând apartenenţa unor provincii de la o patriarhie la alta, ba nici de la o mitropolie la alta, ba nici 
chiar de la o episcopie oarecare la alta. 

Dimpotrivă, Canonul 38 Trulan se referă la cinstea episcopiilor în stat, fiind în armonie cu Canonul 3 
Sinodul II Ecumenic, Canonul 28 Sinodul IV Ecumenic ş.a.a. Canoane care arată cinstea care se cuvine 
unei episcopii sau alta, iar nu schimbarea hotarelor unor episcopii. 

Ca urmare, acest canon în niciun fel nu poate fi folosit pentru a justifica uzurparea etnofiletistă, destinată 
genocidului etnic, făcută de Biserica Rusă în Basarabia. 


Și ajungem aici la un canon apostolic, pecetluit de toate sinoadele ecumenice, dar și de toate sinoadele 
ortodoxe (alături de celelalte canoane apostolice): Canonul 34 Apostolic. 
Acesta zice: 


„Episcopii fiecărei naţiuni se cuvine a cunoaște pe cel întâi întru dânșii și a-l socoti pe acesta drept 
căpetenie, și nimic de seamă fără el să nu facă. Iar fiecare să facă doar cele câte se cuvin Episcopiei sale 
și satelor celor de sub dânsa. Dar nici acela fără de încuviințarea tuturor să nu facă ceva, că așa va fi o 
unire și se va slăvi Dumnezeu prin Domnul întru Duhul Sfânt: Tatăl și Fiul şi Sfântul Duh.” (Canonul 
34 Apostolic) 


Ca să înțelegem mai bine acest canon, dar și consecinţele lui pentru Biserica Rusă, să ne amintim aceasta: 
În Romania sau Imperiul Roman (https://mihaiandreialdea.org/2017/07/26/romania-a-k-a-imperiul- 
roman/) erau şi Patriarhia Romei, şi cea de Constantinopol, şi cea a Ierusalimului, și cea a Antiohiei, și 
cea a Alexandriei, dar și Biserica din Cipru, autocefală, și cea din Sinai, și altele asemenea. 

lar după cum fără teamă şi rușine recunoaște Episcopia rusă de Ungheni şi Nisporeni, tot Imperiul Rus 


era sub ascultarea Moscovei. Adică un imperiu mai întins decât cel roman, și cu mai multe naţii decât 
acela, nu dădea niciunei națiuni dreptul să aibă propria biserică, să slujească în propria limbă etc. Acest 
lucru se numește erezie etnofiletistă şi este un lucru ruşinos şi osândit de Dumnezeu! 

lar Episcopia rusă de Ungheni și Nisporeni, în loc să se cutremure de încălcarea Bibliei 


(https://mihaiandreialdea.org/2018/01/05/biblia-in-limba-romana/)și a Sfintelor Canoane, în loc să se 


teamă de Dumnezeu pentru așa răutate, zice că etnofiletismul rus este „firesc”! 


Şi pe aceeași linie a minciunii şi rătăcirii, invocă amintita episcopie rusească și Canonul 8 de la Sinodul I 
Ecumenic, minţind că acesta ar dicta că „în aceeași ţară nu pot exista două Biserici Ortodoxe”!!! 

Adică în Romania (Imperiul Roman) (https://mihaiandreialdea.org/2023/08/03/imperiul-bizantin-adica- 
romania-trei-citate/), în care erau, după epoca istorică, între 7 și 10 Biserici autocefale, nu ar fi trebuit să 
fie, pretind rusofonii, decât una! 

Adică Biserica Rusiei declară prin acest text ca necanonice măcar patru din cele cinci patriarhate 
istorice, plus celelalte Biserici autocefale precum cele din Cipru și Sinai! 

O adevărată nebunie! 

Şi este firesc să se ajungă la nebunie, pentru că aici duc toate rătăcirile prin răstălmăcirea cuvintelor 
sfinte. Și ca să ieșim din rătăcire, să vedem ce spune de fapt acest canon: 


„... lar dacă acolo unde există episcop sau preot al Bisericii Soborniceşti se întorc oarecare (clerici catari) 
este dovedit că episcopul Bisericii va avea vrednicia de episcop, iar acela care se numeşte episcop la aşa- 
zişii catari va avea vrednicia de preot; afară numai dacă nu i se va părea episcopului să îl împărtășească 
pe acesta de cinstea numelui (de episcop). lar dacă lui nu i-ar plăcea acest lucru, pentru ca totuşi să se 
vadă că este în cler (clericul pocăit) să i se găsească un loc, fie de horepiscop (protopop), fie de preot, ca 
să nu fie doi episcopi într-o cetate.” (din Canonul 8 Sinodul I Ecumenic) 


lată că în fapt acest canon prevede să nu fie doi episcopi cu autoritate egală într-o cetate, iar nu să nu fie două 
Biserici Ortodoxe într-o ţară, cum minte Episcopia rusească de Ungheni și Nisporeni! 

Mai mult, acest canon arată și temeiul pogorământului Patriarhiei Române prin care primește pe clericii 
din structura eretică etnofiletistă rusească. 

Şi, totodată, vedem că şi de această dată propaganda rusofonă minte fără ruşine, strtâmbând în fel şi chip 
Canoanele Bisericii, ca să pară că Biserica rusă e canonică în Republica Moldova. 


Doar că Învățătura lui Dumnezeu este limpede: de la începuturile Bisericii și până la A doua venire se 
interzice cu desăvârşire luarea de poziţii clericale în Biserică sau schimbarea structurii Bisericii în orice 
fel prin putere lumească. 

Ceea ce arată foarte clar că Biserica Rusă este necanonică și ilegitimă în Republica Moldova. Şi că singura 
structură bisericească legitimă şi canonică în Republica Moldova este Mitropolia Basarabiei. 

Așa că bine fac cei care ieşind din structurile necanonice etnofiletiste rusești vin la Mitropolia Basarabiei, 
spre mântuirea lor și a celor care îi urmează. 

Pe aceștia Dumnezeu să îi binecuvânteze și să îi întărească! 

lar pe rătăciţii rusofoni să îi lumineze Dumnezeu, dacă este cu putinţă, să nu își piardă sufletul în 
rătăcirea etnofiletismului imperialismului rusesc! 


Pr. Dr. Mihai- Andrei Aldea 


Acest articol a fost publicat în Abuzuri, Ajutor pentru români, Anti-schimatici, Îngrădirea libertăţii, 
Dușmanii României, Istorie, Noua Ordine Mondială, Ortodoxie, România din afara graniţelor, 


Românism și etichetat Mitropolia "Chisinaului si a intregii Moldove, Mitropolia Basarabiei este 


canonica, Pr Mihai Andrei Aldea, Republica Moldova, un alt raspuns propagandei rusofile. Pune un 


semn de carte cu legătura permanentă. 

